喺2002到2007年期間由周永康擔任公安部長嘅時候，佢任命咗各地公安首長擔任政法委書記，令到政法委成為咗地方中共黨政嘅權力核心。跟著仲喺大陸度擴建埋政治監控系統，大大咁擴張咗公安嘅權力。到咗2010年左右，中共中央先至落柯打，唔准由省級公安機關首長繼續兼埋做政法委書記，不過公安之後仲係大權在握。